Грэмми (2026)

**67-ші «Грэмми» марапаты** — 2023 жылдың 16 қыркүйегі мен 2024 жылдың 30 тамызы аралығында жарық көрген ең үздік туындыларды, композициялар мен орындаушыларды ұлықтау рәсімі. Дыбыс жазу академиясы мүшелерінің таңдауымен анықталған жеңімпаздарды марапаттау кеші 2025 жылдың 2 ақпанында өтті.

Кеш тізгінін оңтүстік африкалық танымал комик Тревор Ноа ұстады — ол бұл мәртебелі міндетті осымен бесінші жыл қатарынан абыроймен атқарып келеді.

Салтанатты шара осымен 22-ші жыл қатарынан Лос Анжелестегі Crypto.com Arena сарайында ұйымдастырылды. Рәсімнің негізгі бөлімі CBS телеарнасынан тікелей эфирде көрсетіліп, Paramount+ стриминг сервисі арқылы таратылды. Негізгі кеш басталмас бұрын, Peacock театрында (жергілікті уақытпен сағат 12:30-да) алдын ала марапаттау рәсімі («Premiere Ceremony») болып өтті. 

Номинанттар тізімі 2024 жылдың 8 қарашасында YouTube желісіндегі тікелей трансляция кезінде жарияланды.
Кендрик Ламар тоғыз номинациямен көш бастаса, басты номинанттардың қатарына Леди Гага (7), Джек Антонофф (7), Cirkut (7), Бад Банни (6), Сабрина Карпентер (6), Сербан Генеа (6) және Леон Томас (6) енді.

Кендрик Ламар осымен екінші жыл қатарынан кештің басты кейіпкеріне айналды. Ол бес марапатты жеңіп алды, оның ішінде «Luther» әні үшін «Жыл жазбасы» мен «Үздік мелодиялық рэп орындауы» номинациялары, сондай-ақ GNX туындысы үшін «Үздік рэп-альбом» жүлдесі бар. Осы жетістігінің арқасында ол Jay-Z-ді артқа тастап, «Грэмми» тарихындағы ең көп марапат иеленген хип-хоп орындаушы ретінде рекорд орнатты.

Билли Айлиш пен оның ағасы Финнеас «Wildflower» туындысы үшін «Жыл әні» номинациясын жеңіп алып, «Грэмми» тарихында осы санат бойынша ең көп марапат алған әртістер атанды (әрқайсысында үш сыйлықтан бар). Бұл жеңіс Билли Айлишке басты номинациялар бойынша жеңіс саны жағынан Адельмен теңесуге мүмкіндік берді — қазір екі әншінің де қоржынында жеті сыйлықтан бар.

Бад Баннидің Debí Tirar Más Fotos туындысы «Жыл альбомы» номинациясын жеңіп алған алғашқы испан тілді альбом ретінде тарихқа енді. Оливия Дин «Үздік жаңа әртіс» сыйлығын иеленсе, рэпер Tyler, the Creator-дың Chromakopia альбомы биыл алғаш рет тағайындалған «Үздік альбом мұқабасы» марапатына лайық деп танылды.
K-Pop сайтан аулаушылары альбомындағы «Golden» туындысы «Визуалды медиа үшін жазылған үздік ән» сыйлығын иеленіп, «Грэмми» тарихында марапатқа ие болған алғашқы K-pop жанрындағы шығарма атанды.

Стивен Спилберг 2024 жылы жарық көрген «Джон Уильямстың музыкасы» (Music by John Williams) туындысының продюсері ретінде «Үздік музыкалық фильм» номинациясында «Грэмми» сыйлығын иеленді. Осы жеңісінің арқасында ол ЭГОТ (EGOT) статусына қол жеткізген әлемдегі 22-ші тұлға атанды.

## Тарихы
2025 жылдың 12 маусымында Дыбыс жазу академиясы түрлі номинацияларға қатысты бірқатар өзгерістерді жариялап, 2026 жылғы салтанатты шараға үміткерлерді іріктеу ережелерін жаңартты.

### Номинациялардағы өзгерістер
*  Екі жаңа номинация қосылды: «Үздік дәстүрлі кантри-альбом» және «Үздік альбом мұқабасы». Осылайша, номинациялардың жалпы саны 95-ке жетті.
* «Үздік кантри-альбом» номинациясының атауы «Үздік заманауи кантри-альбом» болып өзгертілді.
* «Үздік қорапталған немесе арнайы шектелген басылым дизайны» номинациясы қайтадан «Үздік жазба дизайны» (Best Recording Package) санатына біріктірілді.

### Академия мүшелігіне енгізілген өзгерістер
* Дыбыс жазу академиясына 3800 жаңа музыка маманы мен шығармашылық өкілі мүшелікке шақырылды. Олардың 50% — 39 жасқа дейінгілер, 58% — түрлі нәсіл өкілдері (people of color), ал 35% — әйелдер.
* 2025 жылдың 4 қарашасында «Грэмми» тарихында алғаш рет «Латын Грэмми» (Latin Grammy Awards) сыйлығына дауыс беретін мүшелер Дыбыс жазу академиясына қосылуға шақырылды. Нәтижесінде, 2025 жылғы жаңа мүшелердің 28% латынамерикалықтар (Hispanic/Latino) құрады.

### Критерийлерге енгізілген түзетулер
* Бұрын «Жыл альбомы» номинациясына ұсынылған жазбаға қатысқан әртістер, егер олардың альбомға қосқан үлесі 20 пайыздан аспаса, енді «Үздік жаңа орындаушы» номинациясына үміткер бола алады.
* Композиторлар мен мәтін авторлары (либреттистер) классикалық музыка саласындағы бірқатар номинациялар бойынша («Үздік оркестрлік орындау», «Үздік хор орындауы», «Үздік камералық музыка/шағын ансамбль орындауы», «Үздік классикалық аспаптық соло» және «Үздік классикалық вокалдық соло альбомы») «Грэмми» марапатын иеленуге мүмкіндік алды. Бұған дейін бұл санаттарда тек орындаушылар, продюсерлер мен дыбыс инженерлері ғана марапатталатын.
* «Үздік мюзикл альбомы» номинациясы бойынша марапатқа ие бола алатын негізгі вокалистердің ең көп саны төртеуден алтыға дейін ұлғайтылды.
* «Үздік жазба дизайны», «Альбомға жазылған үздік аннотация» және «Үздік тарихи альбом» номинациялары үшін физикалық өнімге қойылатын талаптар заманауи нарық сұранысына сай кеңейтілді. Енді әртістің немесе лейблдің ресми сайты арқылы тікелей сатылған физикалық альбомдар да «Грэмми» сыйлығына қарастырылатын болады.
* Дизайн, аннотация және тарихи альбомдар саласына жауап беретін сарапшылар комитеті (Craft Committee) өңірлік жұмыс моделінен ұлттық модельге көшеді.
* «Үздік өңірлік дәстүрлі музыка альбомы», «Үздік прогрессивті R&B альбомы», «Үздік би-поп жазбасы», «Үздік америкалық дәстүрлі орындау» және «Үздік америкалық дәстүрлі ән» номинацияларының сипаттамаларына нақтылаушы өзгерістер енгізілді.

### Дауыс беру процесіне енгізілген өзгерістер
* 2026 жылғы «Грэмми» бюллетеньдері тарихта алғаш рет әліпбилік ретпен емес, кездейсоқ (рандомды) тәртіппен ұсынылды. Жазу академиясының марапаттар және жаһандық индустрия жөніндегі бас директоры Руби Маршан бұл өзгеріс туралы: «Бюллетеньнің бұл жаңартуы біздің процесті дауыс берудің стандартты озық тәжірибелеріне сәйкестендіреді... және барлық үміткерлер үшін процестің әділ әрі тең болуын қамтамасыз етеді», — деп мәлімдеді. Бұл қадам дауыс берушілер тек өздерінің сүйікті әртістерін таңдамай, тізіммен толық танысып шығуы үшін, сондай-ақ әліпби бойынша тізімнің басында тұрған орындаушылардың негізсіз артықшылыққа ие болуына жол бермеу мақсатында жасалған деп есептеледі.

## Марапаттар мен номинациялар
Жеңімпаздар тізімнің басында көрсетіліп, **қалың қаріппен** ерекшеленген.
### Негізгі сала

### Поп және Би/Электронды музыка

### Рок, Металл және Альтернативті музыка

### R&B, Рэп және Поэтикалық альбом

### Джаз, Дәстүрлі поп, Заманауи аспаптық музыка және Мюзикл

### Кантри және Америкалық дәстүрлі музыка

### Госпел және заманауи христиан музыкасы

### Латын, жаһандық, африкалық музыка, регги және Нью-эйдж

### Балаларға арналған музыка, Комедия, Аудиокітаптар және Визуалды медиа

### Қаптама, аннотация және тарихи альбомдар

### Өндіріс, инженерия, композиция және аранжировка

### Классикалық музыка

## Арнайы құрмет марапаттары
### MusiCares «Жыл адамы»
* Мэрайя Кэри

### Dr. Dre Global Impact Award
* Фаррелл Уильямс

### Black Music Icon Award
* Брэнди
* Кирк Франклин

### Lifetime Achievement Award
* Карлос Сантана
* Чака Хан
* Шер
* Фела Кути
* Пол Саймон
* Уитни Хьюстон

### Trustees Award
* Берни Топин 
* Эдди Палмиери 
* Сильвия Роун

### Technical Grammy Award
* Джон Чоунинг

### Harry Belafonte Best Song for Social Change Award
* "Ice Cream Man", авторлары Рэйчел Кин, Майкл Такер және Майк Сабат, орындаушысы — Raye

## Бірнеше мәрте жеңімпаз атанғандар

#### 5 марапат
* Кендрик Ламар

#### 3 марапат
* Бад Банни
* Jelly Roll

#### 2 марапат
* Джек Антонофф
* Cirkut
* The Cure
* Густаво Дудамель
* Леди Гага
* Людвиг Йоранссон
* I'm with Her
* Келани
* Кристиан Макбрайд
* Андрис Нелсонс
* Мэвис Стэплс
* SZA
* Леон Томас III
* Turnstile

## Дереккөздер

Санат:Грэмми сыйлығын тапсыру рәсімдері 
Санат:2026 жылғы музыкалық марапаттары